|  |
| --- |
| ANUNŢ privind organizarea consultărilor publice a proiectului de decizie „Cu privire la aprobarea Regulamentului privind autorizarea plasării publicității exterioare în municipiul Chişinău" |

Direcţia generală arhitectură, urbanism şi relaţii funciare, iniţiază începând cu data de 22.09.2020, consultarea publică a proiectului de decizie „Cu privire la aprobarea Regulamentului privind autorizarea plasării publicității exterioare în municipiul Chişinău".

**Scopul proiectului**este de a stabili modul de amplasare a dispozitivelor de publicitate și emiterea autorizației de plasare a publicității exterioare în municipiul Chişinău.

**Necesitatea elaborării şi adoptării proiectului de decizie** este faptul că regulamentul provizoriu ce reglementează acest domeniu, la moment este depăşit şi nu corespunde condiţiilor social-economice actuale.

**Impactul estimat al regulamentului** este aplicarea regulamentului în perspectivă, fapt care va aduce în termen relativ scurt mai multă ordine şi claritate în procesul de autorizare a plasării publicității exterioare. Regulamentul propune divizarea pe zone de importanţă a oraşului cu aplicarea unor condiţii specifice de intervenţii, pentru a pune în valoare spaţiul urban, patrimoniul cultural, spaţiile verzi cât şi spaţiul informaţional al oraşului.

**Proiectul regulamentului** este elaborat în conformitate cu legislaţia în vigoare, Legea nr. 1227-XIII din 27.06.1997 cu privire la publicitate, Legea nr. 163 din 09.07.2010 privind autorizarea executării lucrărilor de construcţie etc.

**Recomandările pe marginea proiectului de decizie** supus consultării publice pot fi expediate până la data de **09.10.2020**, pe adresa electronică:  pe adresa electronică: [dgaurf@cmc.md](mailto:dgaurf@cmc.md), la numărul de telefon: (022) 22-35-75, dna Rodica Moşu sau pe adresa: mun. Chișinău, bd. Ștefan cel Mare și Sfânt, 83.

Proiectul Regulamentului și nota informativă, alte materiale care au stat la baza elaborării proiectului de Regulament sunt disponibile pe pagina web oficială  [www.chisinau.md](http://www.chisinau.md/).